6. ΝΟΜΟΣ υπ’ αριθ. 987 της 16/23 Νοεμ. 1979 (ΦΕΚ Α΄ 258) Περί επιστροφής προικώων ακινήτων εις περίπτωσιν λύσεως του γάμου και άλλων τινών διατάξεων. Άρθρ.1.-1.Προστίθεται παρ. 2 στο άρθρ. 1417 του Αστικού Κώδικα. 2.Προστίθεται παρ. 2 στο άρθρ. 1426 του Αστικού Κώδικα. Άρθρ.2.-1.Από της ενάρξεως της ισχύος του παρόντος απαγορεύεται και είναι άκυρος υπέρ της γυναικός και των κληρονόμων της ή δι’ αναγκαστικής εκτελέσεως, επισπευδομένης υπό των δανειστών του ανδρός, άνευ της συναινέσεως της γυναικός, εκποίησις προικώων ακινήτων μεταβιβασθέντων εις τον άνδρα κατά το άρθρ. 1413 του Αστικού Κώδικος, βάσεις κατασχέσεως επιβληθείσης μετά την έναρξιν ισχύος του παρόντος. 2.Η παρ. 2 του άρθρ. 1 του παρόντος έχει εφαρμογήν και επί γάμων λυομένων βάσει του Νόμ. 868/1979. 3.Ο ανήρ ο παραβαίνων τας διατάξεις της παρ. 1 του προηγουμένου άρθρου, ως και οι μετ’ αυτού συμπράττοντες, τιμωρούνται κατά το άρθρ. 386 του Ποινικού Κώδικος. Άρθρ.3.-Ο τρόπος περιελεύσεως της προικός εις την γυναίκα, τα της σχετικής σημειώσεως εις τα βιβλία των μεταγραφών και πάσα περί των θεμάτων τούτων λεπτομέρεια, καθορίζονται δια Π.Δ/τος, εκδιδομένου τη προτάσει του Υπουργού Δικαιοσύνης εντός τριών μηνών από της δημοσιεύσεως του παρόντος. Άρθρ.4.-Η ισχύς του άρθρ. 1 και των παρ. 1 και 2 του άρθρ. 2 του παρόντος, προκειμένου περί γάμων λυομένων βάσει του Νόμ. 868/1979, άρχεται από της 25ης Ιουλ. 1979 εις πάσαν δε άλλην περίπτωσιν η ισχύς των διατάξεων τούτων άρχεται από της 16ης Οκτ. 1979. Η ισχύς της παρ. 3 του άρθρ. 2 άρχεται από της δημοσιεύσεως του παρόντος δια της Εφημερίδος της Κυβερνήσεως. 7.Α.β.2-5 Αστικός Κώδικας Αστικός Κώδικας 7.Α.β.6-7 